b'\n_START_ARTICLE_\nTerviseteadus\n_START_PARAGRAPH_\nTerviseteadused on rakendusteadused, mis k\xc3\xa4sitlevad teaduse, tehnoloogia, inseneeria v\xc3\xb5i matemaatika kasutamist inimestele tervishoiuteenuste osutamisel._NEWLINE_Terviseteadustes kasutatakse alusuuringute ja muude teadusvaldkondade uuringute tulemusi, et kasutada neid praktiliselt v\xc3\xb5i kliinilises praktikas, et saavutada v\xc3\xb5i s\xc3\xa4ilitada v\xc3\xa4hemalt samal tasemel tervislik seisund inimestel. _NEWLINE_Terviseteaduste alamvaldkonnad on vaimne tervis, sotsiaalne tervis ja f\xc3\xbc\xc3\xbcsiline tervis._NEWLINE_Vaimne tervis on f\xc3\xbcsioloogilise heaolu tase v\xc3\xb5i vaimse haiguse puudumine. See on f\xc3\xbcsioloogiline seisund, kus inimene talitleb emotsionaalse ja k\xc3\xa4itumusliku rahulolu tasemel. _NEWLINE_Positiivse ps\xc3\xbchholoogia v\xc3\xb5i holistilise meditsiini alusel v\xc3\xb5ib vaimne tervis sisaldada isiku v\xc3\xb5imet nautida elu ja luua tasakaal aktiivse elu ja f\xc3\xbcsioloogilise vastupidavuse vahel. _NEWLINE_Sotsiaalse tervise m\xc3\xa4\xc3\xa4ravad majanduslikud ja sotsiaalsed tingimused, mis m\xc3\xb5jutavad isiku ja grupi tervist. Siia kuuluvad tervist soodustavad tegurid nagu elutingimused ja t\xc3\xb6\xc3\xb6tingimused (sissetulekute jaotus, j\xc3\xb5ukus, m\xc3\xb5ju ja v\xc3\xb5im), v\xc3\xa4hem aga m\xc3\xb5juvad individuaalsed riskitegurid (n\xc3\xa4iteks k\xc3\xa4itumuslikud riskid v\xc3\xb5i geneetiline soodumus), mis k\xc3\xb5ik m\xc3\xb5jutavad haigestumist, kaitsetust haiguse v\xc3\xb5i traumade suhtes. _NEWLINE_F\xc3\xbc\xc3\xbcsiline tervis on Maailma Terviseorganisatsiooni definitsiooni j\xc3\xa4rgi t\xc3\xa4iuslik f\xc3\xbc\xc3\xbcsilise, vaimse ja sotsiaalse heaolu seisund ning mitte alati ei t\xc3\xa4henda see haiguste v\xc3\xb5i vigastuse puudumist.'